open-index/open-wikipedia-markdown huggingface dataset:
பாசுகல் தரவுத்தளம்

**பாசுகல்** (*PASCAL*) என்பது அறிவியல் நூலியல் தரவுத்தளமாகும். இது பிரான்சின் அறிவியல் தொழில்நுட்ப நிறுவனத்தினால் பராமரிக்கப்படுகிறது. பாசுகல் அறிவியல், தொழினுட்பம் மற்றும் மருத்துவம் ஆகியவற்றில் உள்ள முக்கிய அறிவியல் ஆய்விதழ்களைக் குறிப்பாக ஐரோப்பிய ஆய்வுக் கட்டுரைகளுக்குச் சிறப்பு முக்கியத்துவம் கொடுத்து உள்ளடக்கியது.

2012 வரை, பாசுகல் 17 மில்லியனுக்கும் அதிகமான பதிவுகளின் தரவுத்தளத்தைத் பராமரிக்கிறது. இவற்றில் 90% கட்டுரையாளர் சுருக்கங்களாகும். இதில் உள்ள உள்ளடக்கம் 1973 முதல் தற்போது வரை உள்ளது. இதன் மூல ஆவணங்களில் 88% (3,085 பன்னாட்டுத் தலைப்புகள்) ஆய்விதழ் கட்டுரைகளும் 9% பத்திரிகை கட்டுரைகளும் 3% காப்புரிமைகளும் கொண்டுள்ளது.

## மேற்கோள்கள்

## வெளி இணைப்புகள்

* 

பகுப்பு:தரவுத்தளங்கள்
அரவந்திகேபுரம்

**அரவந்திகேபுரம்** (*Aravantigepura*) என்பது இந்தியாவின் தென் மாநிலமான கர்நாடகத்தில் உள்ள ஆனேகல் நகரின் புறநகர் பகுதியாகும். இது பெங்களூர் நகர மாவட்டத்தின் ஆனேகல் வட்டத்தில் அமைந்துள்ளது.

## அமைவிடம்
இந்த ஊரானது மாநில தலைநகரான பெங்களூரில் இருந்து 45 கிலோமீட்டர் தொலைவில் உள்ளது.

## மக்கள் வகைபாடு
இந்தக் கிராமத்தின் மொத்தப் பரப்பளவு  64.56 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 54 வீடுகள் உள்ளன.  கிராமத்தின் மொத்த மக்கள் தொகையானது 247 ஆகும். இதில் பெண்களின் எண்ணிக்கை 109 என்றும், ஆண்களின் எண்ணிக்கை 138 என்றும் உள்ளது. கல்வியறிவு பெற்றவர்கள் விகிதம் 58.30% ஆகும். இதில் ஆண்களின் எழுத்தறிவு விகிதம் 63.77% என்றும், பெண்களின் எழுத்தறிவு விகிதம் 51.38% என்றும் உள்ளது.

## குறிப்புகள்

பகுப்பு:பெங்களூர் நகர மாவட்டத்தில் உள்ள கிராமங்கள்
அந்தப்புரம் (ஊர்)

**அந்தப்புரம்** (Andapuram) என்பது இந்தியாவின் தமிழ்நாட்டின், நாமக்கல் மாவட்டத்தில் உப்பர் ஆற்றின் கரையில் உள்ள ஒரு சிற்றூர் ஆகும். அந்தப்புரம் நாமக்கல் வட்டத்தில், மோகனூர் ஊராட்சி ஒன்றியத்துக்கு உட்பட்ட ஒரு கிராம பஞ்சாயத்து ஆகும். அந்தப்புரம் நாமக்கல் சட்டமன்றத் தொகுதிக்கும், நாமக்கல் நாடாளுமன்றத் தொகுதிக்கும் உட்பட்டது.

## அமைவிடம்
அந்தப்புரம் ஊரானது நாமக்கல்லில் இருந்து 19 கி.மீ  தொலைவில், வலையப்பட்டி - காட்டுப்புத்தூர் சாலையில், தமிழ்நாடு மாநில நெடுஞ்சாலை எண் 25 இல் நாமக்கல் - திருச்சிராப்பள்ளியிலிருந்து செல்லும் வழியில் அமைந்துள்ளது. 

## கல்வி
அந்தப்புரத்தில் பின்வரும் கல்வி நிறுவனங்கள் உள்ளன:

* அரசு மேல்நிலைப்பள்ளி
* சேலம் கூட்டுறவு சர்க்கரை ஆலை பலதொழில்நுட்பக் கல்லூரி, மோகனூர்
* வெற்றி வித்யாலயா மெட்ரிகுலேஷன் பள்ளி
* ஊராட்சி ஒன்றிய தொடக்கப்பள்ளி

## மருத்துவமனைகள்
அந்தப்புரத்தில் இருந்து இரண்டு கி.மீ.தொலைவில் ஆலம்பட்டியில் நலவாழ்வு மையம் உள்ளது. 

1. ஆரம்ப சுகாதார நிலையம் ஆலம்பட்டி

2. முருங்கை ஆரம்ப சுகாதார நிலையம்

## கோயில்கள்
அந்தப்புரத்தில் கீழே குறிப்பிடபட்டுள்ள கோயில்கள் உள்ளன:

* செல்லாயி அம்மன் கோவில்
* பிள்ளையார் கோவில்கள்
* மாரியம்மன் கோவில்
* அரசமரத்து கோவில்
* பெருமாள் கோவில்
* சிவன் கோவில்

## மேலும் பார்க்கவும்
* நாமக்கல் மக்களவைத் தொகுதி
* நாமக்கல் மாவட்டம்

## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:Coordinates on Wikidata
அறிவியல் மற்றும் தொழில்நுட்ப தகவல் நிறுவனம், பிரான்சு

**அறிவியல் மற்றும் தொழில்நுட்ப தகவல் நிறுவனம், பிரான்சு** (*Institut de l'information scientifique et technique-இன்ஸ்டிட்யூட் டி எல்'இன்ஃபர்மேஷன் சயின்டிஃபிக் மற்றும் டெக்னிக்*)() என்பது பிரான்சில் அமைந்துள்ள அறிவியல் ஆராய்ச்சிக்கான பிரெஞ்சு தேசிய மையத்தின் ஆவண மையமாகும். இந்த நிறுவனம் அறிவியல் மற்றும் தொழில்நுட்ப ஆராய்ச்சியின் முடிவுகளைச் சேகரித்தல், ஆய்வு செய்தல் மற்றும் பரப்புதல் ஆகியவற்றை நோக்கமாகக் கொண்டுள்ளது. பிரான்சின் அறிவியல் மற்றும் தொழில்நுட்ப தகவல் நிறுவனம் மூன்று நூலியல் பன்மொழி மற்றும் பலதரப்பட்ட தரவுத்தளங்களை உருவாக்கியுள்ளது. இவை பாசுகல், பிரான்சிசு மற்றும் டோஜ் ஆகியனவாம். இது ஜீன் நோவல் வடிவமைத்த கட்டிடத்தில் உள்ள வாண்டொயூவிரி-லெசு-நான்சியில் அமைந்துள்ளது. இதனுடன் இந்நிறுவனம் பல மின்னணு இதழ்களையும் வெளியிடுகிறது.

## இயக்குநர்கள்

* கோயரி தெலாகோட்

## மேற்கோள்கள்

## வெளி இணைப்புகள்

* 
* I-Revues, E-Journal portal of INIST 

பகுப்பு:பிரெஞ்சு நிறுவனங்கள்
பயோஒன்

**பயோஒன்** (*BioOne*) என்பது அறிவியல் ஆராய்ச்சியின் இலாப நோக்கற்ற வெளியீட்டாளர் ஆகும்.

பயோஒன் 1999ஆம் ஆண்டில் வாஷிங்டன், டி.சி.யில் 501(c)(கீழ் 3) இலாப நோக்கற்ற அமைப்பாக ஐந்து அறிவார்ந்த ஒத்துழைப்பார்களால் நிறுவப்பட்டது. அமெரிக்க உயிரியல் அறிவியல் நிறுவனம், ஸ்காலர்லி வெளியீடு மற்றும் கல்வியியலாளர் கூட்டணி, கேன்சஸ் பல்கலைக்கழகம், *கிரேட்டர் வெஸ்டர்ன் லைப்ரரி அலையன்ஸ்*, மற்றும் ஆலன் அச்சகம் ஆகியன இக்கூட்டமைப்பினர் ஆவர்.

பயோஒன்னின் உருவாக்கத்திற்கான முக்கிய உந்துதல், வணிகரீதியான அறிவார்ந்த வெளியீட்டிற்கு மாற்றாக முக்கிய அறிவார்ந்த பங்குதாரர்களிடையே பொதுவான விருப்ப வெளியீடு தொடர்பானதாகும்.

*பயோஒன் முழுமையிலிருந்து* வரும் சந்தா கட்டண வருவாயில் பாதி பங்கு வெளியீட்டாளர்களிடையே பகிரப்படுகிறது.

*

## மேற்கோள்கள்

பகுப்பு:ஆங்கில அறிவியல் ஆய்விதழ்கள்
பகுப்பு:கல்வி ஆய்விதழ் வெளியீட்டாளர்கள்
ஆலன் அச்சகம்

**ஆலன் அச்சகம்** (*Allen Press*) என்பது அறிவியல், கல்வி மற்றும் அறிவார்ந்த இதழ்கள் மற்றும் வணிக வர்த்தக வெளியீடுகளின் அச்சுப்பொறி மற்றும் வெளியீட்டாளர் ஆவார். 1935-ல் ஹரோல்ட் ஆலனால் இந்நிறுவனம் நிறுவப்பட்டது, இந்த நிறுவனம் கேன்சஸில் உள்ள லாரன்ஸில் அமைந்துள்ளது.

## ஆய்விதழ்கள்
ஆலன் அச்சகம் *ஜர்னல் ஆஃப் பாராசிட்டாலஜி* (அமெரிக்க ஒட்டுண்ணி அறிவியளாளர் சங்கம்), *பைகோலாஜியா* (பன்னாட்டு உடலியல் சங்கம்) மற்றும் *வாஷிங்டனின் உயிரியல் சங்கத்தின் செயல்முறைகள்* (வாஷிங்டன் உயிரியல் சங்கம்) ஆகிய ஆய்விதழ்களின் வெளியீட்டாளர் ஆவார்.

## வெளி இணைப்புகள்

* 

## மேற்கோள்கள்


பகுப்பு:கல்வி ஆய்விதழ் வெளியீட்டாளர்கள்
டுங்குன் மாவட்டம்

**டுங்குன் மாவட்டம்** (ஆங்கிலம்: *Dungun District*; மலாய்: *Daerah Dungun*; சீனம்: 龙运县; ஜாவி: دوڠون) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் தென்சீனக் கடலை ஒட்டிய மாவட்டங்களில் இந்த மாவட்டமும் ஒன்றாகும். 

இந்த மாவட்டத்தின் தலைநகரம் கோலா டுங்குன் (*Kuala Dungun*). 1940-ஆம் ஆண்டுகளில் டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (*Bukit Besi*) என்ற சிறிய நகரத்தில் இரும்புத் தாது எடுக்கப்பட்டது. அந்தக் கட்டத்தில் டுங்குன் நகரம் ஒரு துறைமுகமாகச் செயல்பட்டது. அங்கு இருந்து இரும்புத் தாதுப் பொருள்கள் கப்பல்களுக்கு மாற்றப்பட்டன.

சுரங்கத் தொழிலுக்கு பெயர் பெற்ற டுங்குன் (*Dungun*) மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிக செயல்பாடுகளுக்கும் பொது போக்குவரத்துச் சேவையை வழங்கி வந்தது.

## பொது

1980-ஆம் ஆண்டுகளுடன் டுங்குன் நகரின் பொற்காலம் முடிந்தது. அங்கு இருந்த சுரங்கங்கள் படிப்படியாக மூடப்பட்டதால், சுரங்க நிறுவனம் அப்பகுதியை விட்டு வெளியேறியது; தொடருந்து சேவையும் நிறுத்தப்பட்டது. புக்கிட் பீசி இப்போது அரசாங்க நிதியுதவி பெற்ற செம்பனைத் தோட்டங்களுடன் செயல்படுகிறது. 

பழைய பிரித்தானிய கட்டிடக்கலை (*British Architecture*) இப்போது இல்லை. இரும்புச் சுரங்கப் பகுதிக்கு பதிலாக பெல்டா (*Felda Estate*) தோட்ட வீடுகள் மற்றும் செம்பனைத் தோட்டங்கள் உள்ளன. டுங்குன் நகரம் இப்போது திராங்கானு மாநிலத்தில் மற்றொரு கடற்கரை நகரமாக விளங்குகிறது. ஒவ்வொரு வியாழன் தோறும் வாராந்திர இரவுச் சந்தை (*Weekly Night Market*) வணிகத்திற்காகத் திறக்கும் போது மட்டும் டுங்குன் நகரம் உயிர்பெறுகிறது. 

### டுங்குன் இரவுச் சந்தை

டுங்குன் இரவுச் சந்தை திராங்கானுவில் மிகப்பெரிய இரவு சந்தையாக அறியப்படுகிறது. ஜப்பான் மற்றும் அமெரிக்காவில் இருந்து இறக்குமதி செய்யப்பட்ட ஆடைகள் இரவு சந்தையில் விற்கப்படுகின்றன. கிராமப் புறங்களைச் சேர்ந்தவர்கள் விலைகுறைந்த பொருட்களை வாங்குவதற்கு டுங்குன் நகரத்திற்கு வருகிறார்கள். இரவுச் சந்தை நகரின் நடுவில், பழைய தொடருந்து பாதையில் (*Old Railway Line*) நடைபெறுகிறது.

இப்போதைய காலக்கட்டத்தில், இன்னும் சில விவசாய குடும்பங்கள் மற்றும் சிறு தொழில்களில் ஈடுபட்டுள்ளனர். மக்கள்தொகையில் பெரும் பகுதியினர் டுங்குன் நகருக்கு அருகில் உள்ள கெர்த்தே (*Kerteh*) நகரத்தின் பெட்ரோலியத் தொழில்களில் ஈடுபட்டுள்ளனர்.

### நிர்வாகப் பிரிவுகள்
 
டுங்குன் மாவட்டம் **11** முக்கிம்களாகப் பிரிக்கப்பட்டுள்ளது.

* அபாங் (*Abang*)

* பெசோல் (*Besol*)
* செங்காய் (*Jengai*)
* செராங்காவ் (*Jerangau*)
* கோலா டுங்குன் (*Kuala Dungun*)
* கோலா பாக்கா (*Kuala Paka*)
* கும்பால் (*Kumpal*)
* பாசீர் ராஜா (*Pasir Raja*)
* ராசாவ் (*Rasau*)
* சூரா (*Sura*)
* உலு பாக்கா (*Hulu Paka*)

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்‎
பகுப்பு:திராங்கானு மாவட்டங்கள்
வி. காமகோடி

**<span lang="English " dir="ltr">வி</span>. காமகோடி** (*V. Kamakoti*) சென்னையிலுள்ள இந்தியத் தொழில்நுட்பக் கழகத்தின் இயக்குநராவார். இப்பதவிக்கு 2022 சனவரி 17 அன்று நியமிக்கப்பட்டார். சென்னையிலுள்ள இந்தியத் தொழில்நுட்பக் கழகத்தின் முன்னாள் மாணவரும், இதே நிறுவனத்தில் கணினி அறிவியல் மற்றும் பொறியியல் துறைத் தலைவராகப் பணியாற்றிக் கொண்டிருப்பவரும் ஆவர். இவர் உள்நாட்டிலேயே தயாரிக்கப்பட்ட *சக்தி* மைக்ரோபிராசசர் எனும் நுண்செயலியை வடிவமைத்த குழுவின் தலைவராக இருந்தவர். மேலும் இவர் தேசியப் பாதுகாப்பு மன்றத்தின் ஆலோசனைக் குழு உறுப்பினராக உள்ளார்.

காமகோடி 2017-ஆம் ஆண்டில் பல்வேறு துறைகளில் செயற்கை நுண்ணறிவை மேம்படுத்துவதற்கான பணிக்குழுவின் தலைவராக மத்திய வர்த்தக மற்றும் தொழில் அமைச்சகத்தால் நியமிக்கப்பட்டார்.

## இளமைக்காலக் கல்வி
வி. காமகோடி சென்னைப் பல்கலைக்கழகத்தில்  கணினி அறிவியல் மற்றும் பொறியியல் படிப்பில் இளநிலைப் பட்டம் பெற்றார். பின் இந்திய தொழில்நுட்பக் கழகம் சென்னையில் அதே துறையில் முதுநிலைப் பட்டம் மற்றும் முனைவர் பட்டம் பெற்றார். பின்னர் பெங்களூர் இந்திய அறிவியல் நிறுவனம் மற்றும் சென்னை கணித அறிவியல் கழகத்தில் ஆய்வுகள் மேற்கொண்டு முதுமுனைவர் பட்டம் பெற்றார். பின்னர்  இந்திய தொழில்நுட்பக் கழகம் சென்னையில் கணினி அறிவியல் & பொறியியல் துறையில் விரிவுரையாளராகச் சேர்ந்தார்.

## விருப்பமான துறைகள்
வி எல் எஸ் ஐ (VLSI) வடிவமைப்பு, கிளஸ்டர் கம்ப்யூட்டிங், உயர் செயல்திறன் கணினி, அல்காரிதம்கள், தரவுக் கட்டமைப்புகள், கணக்கீட்டு வடிவியல் ஆகியவற்றின் மென்பொருள் அம்சங்கள்.

## எழுதிய நூல்கள்
# Building the SHAKTI microprocessor  - Author. V. Kamakoti
# JUGAAD: Comprehensive Malware Behavior-as-a-Service -Authors: Sareena Karapoola, Nikhilesh Singh, Chester Rebeiro, V. Kamakoti
# Depending on HTTP/2 for Privacy? Good Luck!  - Authors : Gargi Mitra, Prasanna Karthik V, Patanjali SLPSK, Nitin Chandrachoodan, V. Kamakoti
# VNF-DOC: A Dynamic Overload Controller for Virtualized Network Functions in Cloud. - Authors : Sudhakar Murugasen, Shankar Raman, V. Kamakoti
# Sparsity-Aware Caches to Accelerate Deep Neural Networks. Authors : Vinod Ganesan, Sanchari Sen, Pratyush Kumar, Neel Gala, V. Kamakoti, Anand Raghunathan

## மேற்கோள்கள்

## வெளி இணைப்புகள்
* ‘Deeply concerned over engineering students pursuing non-core jobs, it’s a waste of resources,’ says IIT Madras director

பகுப்பு:வாழும் மக்கள்
பகுப்பு:சென்னை மக்கள்
பகுப்பு:தமிழக அறிவியலாளர்கள்
ஏ. பி. ராஜ்

**ஏ. பாஸ்கர் ராஜ்** (*A. Bhaskar Raj*) என்று அழைக்கப்படும் **அந்தோனி பாஸ்கர் ராஜ்** ( 25 சூன் 1930 - 23 ஆகத்து 2020) என்பவர் ஒரு இந்திய திரைப்பட இயக்குநர் ஆவார். இவர் சிங்களம், மலையாளம், தமிழ் உள்ளிட்ட மொழிகளில் திரைப்படங்களை இயக்கியுள்ளார்.

## தொழில்
1951 முதல் 1960 வரை, இவர் பத்து சிங்கள திரைப்படங்களை இயக்கினார். அதைத் தொடர்ந்து 1963 முதல் 1984 வரை 65 மலையாளத் திரைப்படங்களை இயக்கினார். இரண்டு தமிழ் படங்களையும் இயக்கியுள்ளார். இவர் தமிழ்த் திரையுலகில் முன்னணி நடிகையாக இருக்கும் தேசிய விருது பெற்ற நடிகை சரண்யா பொன்வண்ணனின் தந்தை ஆவார். டேவிட் லீனின் த பிரிட்ச் ஆன் த ரிவர் க்வாய் படத்தின் இரண்டாம் அலகின் உதவி இயக்குநராக ஏ. பி. ராஜ் இருந்தார்.

## இறப்பு
இவர் 23 ஆகத்து 2020 அன்று தன் 90 ஆவது வயதில் மாரடைப்பு காரணமாக  இறந்தார். 

## திரைப்படவியல்
**மலையாளத் திரைப்படங்கள்**

* *ஓர்மிக்கன் ஓமானிக்கன்* (1985)
* *மனசே நினைவு மங்கலம்* (1984)
* *நிங்கலில் ஒரு ஸ்திரீ* (1984)
* *தாளம் தேடிய தரட்டு* (1983)
* *ஆக்ரோசம்* (1982)
* *கழுமரம்* (1982)
* *அதிமா சங்கலா* (1981)
* *அக்னி சாரம்* (1981)
* *வழிகள் யாத்ரக்கர்* (1981)
* *கலாம் காத்து நின்னில்லா* (1979)
* *இரும்பாழிகள்* (1979)
* *கழுகன்* (1979)
* *ஆனா களரி* (1978)
* *அவகாசம்* (1978)
* *கனல் கட்டகல்* (1978)
* *பிரார்த்தனா* (1978)
* *ராஜு ரஹீம்* (1978)
* *சொசைட்டி லேடி* (1978)
* *அவள் ஒரு தேவாலயம்* (1977)
* *பார்யா விஜயம்* (1977)
* *கடுவாயே பிடிச்சா கிடுவா* (1977)
* *சிரிகுடுக்கா* (1976)
* *லைட் ஹவுஸ்* (1976)
* *பிரசாதம்* (1976)
* *சீமந்த புத்திரன்* (1976)
* *அஷ்டமி ரோகினி* (1975)
* *சீப் கெஸ்ட்* (1975)
* *சுமடு டார்லிங்* (1975)
* *ஊமனா குஞ்சு* (1975)
* *சூரிய வம்சம்* (1975)
* *டூரிஸ்ட் பங்களா* (1975)
* *ஹனிமூன்* (1974)
* *ரகசியராத்திரி* (1974)
* *அக்னதவாசம்* (1973)
* *புட்பால் சாம்பியன்* (1973)
* *பச்சை நோட்டுகள்* (1973)
* *சாஸ்திரம் ஜெயிச்சு மனுஷ்யன் தோட்டு* (1973)
* *கலிப்பாவா* (1972)
* *நிர்தசாலா* (1972)
* *சம்பவமி யுகே யுகே* (1972)
* மருந்தில் ஒரு மலையாளி (1971)
* *நீதி* (1971)
* *எழுதாத கத* (1970)
* *லாட்டரி டிக்கெட்* (1970)
* *டேஞ்சர் பிஸ்கட்* (1969)
* *கண்ணூர் டீலக்ஸ்* (1969)
* *கலியல்ல கல்யாணம்* (1968)

**தமிழ் திரைப்படங்கள்**

* *[[துள்ளி ஓடும் புள்ளிமான்]]* (1971)
* *[[கைநிறைய காசு]]* (1974)

**சிங்கள திரைப்படங்கள்**

* பிரேமா தாரகயா (1953)
* அஹங்காரா ஸ்த்ரீ (1954)
* பெரகடோரு பேனா (1955)
* ரம்யலதா (1956)
* சோஹோயுரோ (1958)
* வன மோகினி (1958)

## மேற்கோள்கள்

## வெளி இணைப்புகள்
*National Awards
*

பகுப்பு:மலையாளத் திரைப்படத் தயாரிப்பாளர்கள்
பகுப்பு:2020 இறப்புகள்
பகுப்பு:1925 பிறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
கீழமைந்த காதுகள்

**கீழமைந்த காதுகள்** (*Low-set ears*) என்பது ஒரு மருத்துவ அம்சமாகும். இதில் காதுகள் வழக்கத்தை விட தலைப்பகுதியில் தாழ்வாக இடம் பெற்றிருக்கும். இவை பல பிறவிக் குறை நிலைகளினால் ஏற்படுகின்றது. கீழமைந்த காதுகள் என்பது வெளிக் காதுகளானது தலையில் சராசரியாக அமைக்கப்பட்டிருக்கும் இடத்தினை விட இரண்டு அல்லது அதற்கு மேற்பட்ட அளவில் நியமவிலகல் கொண்டிருக்கும் என வரையறுக்கப்படுகிறது. மருத்துவரீதியாக, வெளிப்புறக் காதின் எலிக்சு (வளைந்த மேல் பகுதி) தலையோடு சந்திக்கும் புள்ளியானது கண்களின் உள் கண்மூலை (பைகாந்தல் கோணம்) இணைக்கும் கோட்டில் அல்லது கோட்டிற்குக்  கீழே இருந்தால், காதுகள் தாழ்வானதாகக் கருதப்படுகிறது.

கீழமைந்த காதுகள் கீழ்க் கண்ட குறைபாடுகளுடன் தொடர்புடையதாக இருக்கலாம்:

* டெளன் நோய்க்கூட்டறிகுறி
* தேர்னர் கூட்டறிகுறி
* நூனன் கூட்டறிகுறி
* படாவ் கூட்டறிகுறி
* தைஜார்ஜ் நோய்க்குறி
* கிர் டு சாட் கூட்டறிகுறி
* எட்வார்ட்சு நோய்க்குறி
* நலிந்த எக்சு நோய்க்குறி
* ஒகமோட்டோ நோய்க்குறி

இது பொதுவாக இரு காதுகளிலும் இருக்கும். ஆனால் கோல்டன்ஹார் நோய்க்குறியில் இது ஒரு பக்கமாக இருக்கலாம்.

*

## மேற்கோள்கள்

## வெளி இணைப்புகள்

பகுப்பு:மரபியல் கோளாறுகள்
பகுப்பு:நோய்த்தொகைகள்
தெக்கினீசியம் பெண்டாபுளோரைடு

**தெக்கினீசியம் பெண்டாபுளோரைடு** (*Technetium pentafluoride*) TcF5 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் இருமச் சேர்மமாகும். டெக்னீசியம் உலோகமும் புளோரின் தனிமமும் சேர்ந்து இச்சேர்மம் உருவாகிறது.

## தயாரிப்பு
நைட்ரசனுடன் கலந்த நீர்த்த புளோரின் வாயுவை  தெக்கினீசியம் பொடியுடன் சேர்த்து சூடாக்குவதன் மூலம் தெக்கினீசியம் பெண்டாபுளோரைடு தயாரிக்க முடியும்:
::2Tc + 5F2  → 2TcF5
அயோடின் பெண்டாபுளோரைடில் உள்ள தெக்கினீசியம் அறுபுளோரைடு கரைசலில் அயோடின் வாயுவை செலுத்தி தயாரிப்பது மற்றொரு வழிமுறையாகும்:
::2TcF6 + I2  → 2TcF5 + 2IF

## இயற்பியல் பண்புகள்
தெக்கினீசியம் பெண்டாபுளோரைடு செஞ்சாய்சதுரப் படிக அமைப்பில் மஞ்சள் நிறப் படிகங்களாக  உருவாகிறது. தண்ணீருடன் வினைபுரிகிறது, மற்றும் எளிதில் ஆவியாகும்.

## வேதிப் பண்புகள்
தெக்கினீசியம் பெண்டாபுளோரைடு நீரால் நீராற்பகுப்பு செய்யப்படுகிறது.  மேலும் இச்செயல் முறையில் உருவாகும் நிலையான தெக்கினீசியம் சேர்மங்களுக்கு விகிதாசாரம் இல்லை:
::3TcF5 + 8H2O → HTcO4 + 2TcO2 + 15HF

## மேற்கோள்கள்

பகுப்பு:தெக்கினீசியச் சேர்மங்கள்
பகுப்பு:புளோரைடுகள்
மைக்ரோஜெனியா

**மைக்ரோஜெனியா** (*Microgenia*) என்பது வழக்கத்திற்கு மாறாகச் சிறிய அல்லது சிதைந்த கன்னத்தினைக் குறிக்கும் மருத்துவ சொல் .ஆகும்.

இதற்கு மாறுபட்ட நிலை, பெரிய கன்னம், "மேக்ரோஜெனியா" என்று அழைக்கப்படுகிறது.

## காரணங்கள்
இக்குறைபாடு யாருக்கும் ஏற்படலாம். ஆனால் இது பெரும்பாலும் டெளவுன் நோய்க்கூட்டறிகுறியின் அறிகுறியாகும்.

## மேற்கோள்கள்

பகுப்பு:மருத்துவ அறிகுறிகள்
தைட்டானியம்(II) புரோமைடு

**தைட்டானியம்(II) புரோமைடு** (*Titanium(II) bromide*) TiBr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு கருப்பு மைக்கா வகை திண்மப் பொருளாகும். காட்மியம் அயோடைடு சேர்மத்தின் கட்டமைப்பை இது ஏற்றுக்கொள்கிறது. கட்டமைப்பில் எண்முக Ti(II) மையங்கள் உள்ளன. தைட்டானியமும் புரோமினும் வினைபுரிவதால் தைட்டானியம்(II) புரோமைடு உருவாகிறது:

:Ti + Br2  →  TiBr2

தைட்டானியம்(II) புரோமைடு சீசியம் புரோமைடுடன் வினைபுரிந்து நேர்சங்கிலி சேர்மமான  CsTiBr3. உருவாகிறது. 
## மேற்கோள்கள்

பகுப்பு:தைட்டானியம்(II) சேர்மங்கள்
பகுப்பு:புரோமைடுகள்
பகுப்பு:தைட்டானியம் ஆலைடுகள்
குருட்டுத்தன்மை தடுப்புக்கான பன்னாட்டு நிறுவனம்

**குருட்டுத்தன்மை தடுப்புக்கான பன்னாட்டு நிறுவனம்** (*The International Agency for the Prevention of Blindness*) 1975ஆம் ஆண்டு நிறுவப்பட்டது. இது கண் ஆரோக்கியத்தை மேம்படுத்தும் ஒரு பன்னாட்டுக் கூட்டமைப்பாகும். இக்கூட்டமைப்பில் 150க்கும் மேற்பட்ட உறுப்பினர்கள் உள்ளனர். இவர்களில் பெரும்பாலானவர்கள் தன்னார்வ தொண்டு நிறுவனங்கள் மற்றும் பொதுச் சமூகம், பெருநிறுவனங்கள், தொழில்முறை அமைப்புகள் மற்றும் பார்வைக் குறைபாட்டினைத் தடுப்பதில் ஈடுபட்டுள்ள ஆராய்ச்சி நிறுவனங்கள் ஆகும். இந்த நிறுவனம் உலக சுகாதார அமைப்பின் கீழ் பணியாற்றும் கூட்டமைப்பாகும்.

## மேற்கோள்கள்

பகுப்பு:பார்வை அளவையியல்
பகுப்பு:Coordinates on Wikidata
பகுப்பு:பன்னாட்டு அமைப்புகள்
பகுப்பு:1975 அமைப்புகள்
2020 அகமதாபாத் இரசாயன தொழிற்சாலை குண்டுவெடிப்பு

**2020 அகமதாபாத் இரசாயன தொழிற்சாலை குண்டுவெடிப்பு** (*2020 Ahmedabad chemical factory blast*) இந்தியாவின் குசராத்து மாநிலம் அகமதாபாத்து நகரத்தில் நடந்த ஒரு வெடி விபத்தைக் குறிக்கிறது. 2020 ஆம் ஆண்டு நவம்பர் மாதம் 4 ஆம் தேதி ஒர் இரசாயன தொழிற்சாலையில் ஏற்பட்ட இந்த வெடிவிபத்தில் 12 பேர் உயிரிழந்தனர் மற்றும் 9 பேர் காயமடைந்தனர்.

## வெடிவிபத்து
அகமதாபாத்தின் பிரானாவில் உள்ள பிப்லாச் சாலையில் உள்ள சாகில் நிறுவனம் என்ற இரசாயன தொழிற்சாலையில் காலை 11:22 மணியளவில்  ஒரு குண்டுவெடிப்பு ஏற்பட்டது. வெடி விபத்து ஏற்பட்ட போது தொழிற்சாலைக்கு அடுத்துள்ள கனிகா டெக்சோ ஃபேப் என்ற நெசவு ஆலையில் சுமார் 30 பேர் வேலை செய்து கொண்டிருந்தனர். கட்டடம் இடிந்து விழுந்ததில் பலர் இறந்தனர் மற்றும் பலர் காயமடைந்தனர். விபத்தில்  5 பெண்கள் உட்பட 12 பேர் உயிரிழந்தனர். நான்கு பெண்கள் உட்பட ஒன்பது பேர் எல்கி மருத்துவமனையில் அனுமதிக்கப்பட்டனர், அவர்களில் ஆறு பேர் ஆபத்தான நிலையில் இருந்தனர்.   

## மீட்பு மற்றும் இழப்பீடு
தீயணைப்பு படையினர் 60 தீயணைப்பு வீரர்கள் மற்றும் 24 தீயணைப்பு வாகனங்களுடன் விபத்து நடந்த இடத்திற்கு வந்தனர். இந்திய நேரப்படி இரவு 8:00 மணி வரை மீட்பு பணிகள் நீடித்தன. 

கொல்லப்பட்டவர்களின் குடும்பங்களுக்கு தலா  வழங்கப்படும் என குசராத் அரசு அறிவித்தது.

## விசாரணை
விசாரணைக்கு குசராத் முதல்வர் விசய் ரூபானி உத்தரவிட்டிருந்தார். விசாரணைக்காக இரண்டு பேர் கொண்ட விசாரணை குழு அமைக்கப்பட்டது. 5 நவம்பர் 2020 ஆம் ஆண்டு நவம்பர் மாதம் 5 ஆம் தேதியன்று இரசாயன தொழிற்சாலையின் உரிமையாளர் மற்றும் தோட்டத்தின் இரண்டு உரிமையாளர்களுக்கு எதிராக குசராத்து காவல்துறையால் முதல் தகவல் அறிக்கை பதிவு செய்யப்பட்டது 

## மேற்கோள்கள்

பகுப்பு:2020 விபத்துகள்
பகுப்பு:குசராத்து
பகுப்பு:இந்தியாவில் விபத்துகள்
பூச்சிக்கண்

**பூச்சிக்கண்** (என்டோமோபியா)(*Entomopia*)("பூச்சி " மற்றும் " கண் " என்பதற்கான கிரேக்க சொல்லிருந்து) என்பது பூச்சிக்கண் எனப்படும் பாலியோப்பியா எனப்படும் பலபார்வையின் ஒரு நிலையாகும். இதில் ஒரே காட்சிப் படம் பல பிரதிகளின் கட்டம் போன்ற வடிவத்தை கொடுக்கும்.

என்டோமோபியா, பின்மடல் குறைபாடு, பார்வை ஒருங்கிணைப்பு மற்றும் சரிசெய்தல் குறைபாடுகள் அல்லது கெமியானோபிக் தளத்தில் மோசமான பார்வை இடப்பெயர்ச்சி காரணமாக முழுமையற்ற காட்சி செயலாக்கம் காரணமாக இருக்கலாம். இக்குறைபாட்டின் காரணங்கள் என்னவென்பது சரியாகத் தெரியவில்லை என்ற போதிலும் சிகிச்சை மட்டுமே ஆறுதலாக இருக்கலாம்.

*

## மேற்கோள்கள்


பகுப்பு:கண் குறைபாடுகள்
நகரப் பல்கலைக்கழக சோதனை

**நகரப் பல்கலைக்கழக சோதனை** **(டி. சி. யூ. சோதனை** அல்லது **சி. யூ. சோதனை** (*City University test*) என்றும் அழைக்கப்படுகிறது) என்பது நிறக்குருட்டினை கண்டறியப் பயன்படுத்தப்படும் ஒரு வண்ண பார்வை சோதனை ஆகும். பொதுவாகப் பயன்படுத்தப்படும் இசிகாரா சோதனையானது சிவப்பு-பச்சை பிறவி நிற குருட்டுத்தன்மையைக் கண்டறியப் பயன்படுகிறது. ஆனால் இதன் பயன்பாட்டில் பெறப்பட்ட வண்ணப் பார்வைக் குறைபாடுகளைக் கண்டறிவதில் சிக்கல்கள் உள்ளன.

## விளக்கம்
நகரப் பல்கலைக்கழகச் சோதனையில் அனைத்து வகையான வண்ண பார்வை குறைபாடுகளையும் கண்டறியத் தட்டுகள் பயன்படுத்தப்படுகின்றன. டி. சி. யூ. சோதனையில் பார்ன்சுவொர்த் டி15 வண்ண ஒழுங்கமைப்பு சோதனையிலிருந்து பெறப்பட்டது. இந்த சோதனை 10 தகடுகளைக் கொண்டுள்ளது. இதில் வெவ்வேறு வண்ணங்களில் நான்கு புறப் புள்ளிகளால் சூழப்பட்ட ஒரு மைய வண்ணப் புள்ளி உள்ளது. மையச் சாயலுக்கு மிக நெருக்கமான புள்ளியைத் தேர்ந்தெடுக்கச் சோதனைக்கு உட்படுபவரைக் கேட்கவேண்டும். நான்கு புற புள்ளிகளில், மூன்று புற நிறங்கள் புரோட்டான், டியூட்ரான் மற்றும் டிரைட்டான் குறைபாடு ஆகியவற்றில் உள்ள மைய நிறத்துடன் குழப்பத்தை ஏற்படுத்தும் வகையில் வடிவமைக்கப்பட்டுள்ளன. நான்காவது நிறம் டி-15 வரிசையில் அருகில் இருக்கும் வண்ணம் மற்றும் இது மைய நிறத்தைப் போலவே இருக்கும்.

## செயல்முறை
நன்கு ஒளிரூட்டப்பட்ட அறையில், சோதனை தகடுகள் நோயாளியிடமிருந்து சுமார் 35 செ.மீ. தூரத்தில் வைக்கப்பட்டிருக்கும். சோதனைத் தகடுகளைக் காட்டி, எந்தப் புள்ளி மையப் புள்ளிக்கு ஒத்ததாக இருக்கிறது என்பதைக் குறிப்பிடும்படி நோயாளியிடம் கேட்கப்படும். ஒவ்வொரு பக்கத்திற்கும் சுமார் 3 வினாடிகள் தரப்படும். மதிப்பெண் தாளில் குறிப்பிடப்பட்ட மதிப்பெண்கள் அடிப்படையில் நிறக் குறைபாட்டினைக் கண்டறிய முடியும்.

## மேலும் பார்க்கவும்
* நிறக்குருடு

## மேற்கோள்கள்

## வெளி இணைப்புகள்
* வண்ண குருட்டுத்தன்மை சோதனை

பகுப்பு:பார்வை அளவையியல்
கருத்தடை மாத்திரை

**கருத்தடை மாத்திரை** (*Oral contraceptive pill*) என்றும் அழைக்கப்படும் **வாய்வழி கருத்தடை மாத்திரைகள்** கருத்தடை நோக்கத்திற்காக உண்ணப்படும் மருந்து ஆகும்.

## பெண்
ஒரு நாளைக்கு ஒரு முறை எடுக்கப்படும் இரண்டு வகையான பெண்களுக்கான கருத்தடை மாத்திரைகள் பரவலாகக் கிடைக்கின்றன:

* ஒருங்கிணைந்த கருத்தடை மாத்திரையில் ஈஸ்ட்ரோஜன் மற்றும் புரோஜெஸ்டின் உள்ளது. 
* புரோஜெசுடோஜென்-மட்டும் உள்ள மாத்திரை
* ஓர்மெலாக்சிபென் என்பது ஒரு தேர்ந்தெடுக்கப்பட்ட ஈஸ்ட்ரோஜன் ஏற்பி மாற்றியமைக்கக்கூடிய மாத்திரை ஆகும். இது வாரத்திற்கு ஒரு முறை மட்டுமே பயன்படுத்தப்படுகிறது

அவசர கருத்தடை மாத்திரைகள் உடலுறவின் போது அல்லது உடலுறவிற்குப் பின்னர் சில நாட்களுக்குள் பயன்படுத்தப்படுகின்றன.

* லெவோனோர்ஜெசுட்ரெல், **பிளான் பி** என்ற வணிகப் பெயரில் விற்கப்படுகிறது
* யூலிப்ரிசுடல் அசிடேட்
* மைபெப்ரிசுடோன் மற்றும் மிசோபிரோசுடோல் ஆகியவை இணைந்து பயன்படுத்தப்படும் போது, கர்ப்பத்தின் முதல் 50 நாட்களில் 95% க்கும் அதிகமாகச் செயல்படும்.

## ஆண்
ஆண்களுக்கான கருத்தடை மாத்திரைகள் தற்போது வணிக ரீதியாகக் கிடைக்கவில்லை. இருப்பினும் பல சாத்தியக்கூறுகள் ஆராய்ச்சி மற்றும் வளர்ச்சியின் பல்வேறு நிலைகளில் உள்ளன.

## மேற்கோள்கள்

பகுப்பு:கருத்தடை
படமனவர்திகாவல்

**படமனவர்திகாவல்** அல்லது **பிஎம் காவல்** (*Badamanavarthekaval* or *BM Kaval*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது பெங்களூர் நகர மாவட்டத்தின் பெங்களூர் தெற்கு வட்டத்தில் பெங்களூரின் புறநகரில் அமைந்துள்ளது.

## நிலம் தொடர்பான சட்டச் சிக்கல்கள்
இந்தக் கிராமம் பெங்களூரின் புறநகரில் அமைந்துள்ளதால், நிலம் தொடர்பாக பல சட்டச் சிக்கல்கள் உள்ளன. வேளாண் நிலங்களில் அமைக்கப்பட பல வீட்டுமனைத் திட்டங்கள் அகற்றப்பட்டன. அரசு நிலங்கள், ஏரிகள், வனப்பகுதிகளில் அமைக்கப்பட்ட வீட்டுமனைகளை முறைப்படுத்த முயற்சி நடந்தது.  பெங்களூர் நகர மாவட்டத்தின் துணை ஆணையர் 285 ஏக்கர் நிலத்தை கோடாய் குழுமத்திற்கு முறேகேடாக வழங்கியுள்ளார் என்ற குற்றசாட்டு எழுந்தது. மேலும் கர்நாடக அரசு இந்த உத்தரவைத் தடுக்க உயர்நீதிமன்றத்தை அணுகியது. ஒரு காலத்தில் மயில்கள், மான்கள், முயல்கள், குள்ளநரிகள் போன்ற பலவிதமான  உயிரினங்களின் வாழ்ந்த பகுதியாக இது இருந்தது. ஆனால், பெங்களூரின் தெற்கு பகுதியில் இப்பகுதியில் உள்ள பசுமையான காடுகள், பகைர் ஹூக்கும் நிலத் திட்டத்தால் கான்கிரீட் காடாக மாறியுள்ளது. அதன் வளமான தாவரங்களும், விலங்கினங்களும் ஆபத்துக்கு உள்ளாகியுள்ளன. காட்டுத் தீ, விலங்குகளை வேட்டையாடுதல் போன்ற நிகழ்வுகள் அதிகரித்து வருவதால், முன்னெச்சரிக்கை நடவடிக்கையாக பறவைநோக்கர்கள் நுழைவதை வனத்துறையினர் தொடர்ந்து கண்காணிப்பதற்காக ஆளில்லா வீனூர்திகளைப் பயன்படுத்துகின்றனர். ரோரிச் எஸ்டேட்டில் ஒரு திரைப்பட நகரம் அமைக்க திட்டமிடப்பட்டது. மேலும் உயர்நீதிமன்றம் அதற்கான நிலப்பரிமாற்ற செயல்முறையை தடுத்து.

## மக்கள்தொகையியல்

### 2011

## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
பகுப்பு:Coordinates on Wikidata
இசுபிடினா

***இசுபிடினா*** (*Ispidina*) என்பது சிறிய பூச்சி உண்ணும் ஆப்பிரிக்க நதி மீன்கொத்தி பேரினமாகும் .

1848ஆம் ஆண்டில் செருர்மனிய இயற்கையியலாளர் ஜோஹன் ஜாகோப் காப் என்பவரால் ஆப்பிரிக்க குள்ள மீன்கொத்தி (*இசுபிடினா பிக்டா*) மாதிரி இனமாக அறிமுகப்படுத்தப்பட்டது. நான்கு குள்ள ஆப்பிரிக்க மீன்கொத்தி *கோரிதோர்னிசு* பேரினத்தின் சகோதர குழுவாகும்.

## சிற்றினங்கள்
இந்தப் பேரினத்தில் உள்ள இரண்டு இனங்கள்:

இதேபோன்ற சிறிய மீன்கொத்திகளை ஆப்பிரிக்க குள்ள மீன்கொத்தி நீல தலையினால் வேறுபடுத்தி அறியலாம். அவர்கள் வெவ்வேறு பழக்கவழக்க விருப்பங்களைக் கொண்டுள்ளன. இவை பெரும்பாலும் ஒன்றுடன் ஒன்று சேராத வரம்புகளைக் கொண்டுள்ளன. சற்று சிறிய ஆப்பிரிக்கச் சிறிய மீன்கொத்தி வெப்பமண்டல மழைக்காடுகளிலும், ஆப்பிரிக்க குள்ள மீன்கொத்தி வறண்ட புல்வெளி வனப்பகுதிகளிலும் நிகழ்கின்றன.

## மேற்கோள்கள்

பகுப்பு:பறவைப் பேரினங்கள்
பெட்டஹலசூர்

**பெட்டஹலசூர்** (*Bettahalasur*) என்பது இந்திய மாநிலமான கர்நாடகத்தில் உள்ள பெங்களூரு நகர மாவட்டத்தில் உள்ள மக்கள் தொகை கணக்கெடுப்பு நகரமாகும்.

பெட்டஹலசூர் கல் உடைப்பு பகுதிகளுக்கு பெயர் பெற்றது, ஆனால் அண்மைக்காலமாக கல்லுடைப்பு பகுதிகளின் செயல்பாடுகள் நிறுத்தப்பட்டுள்ளன.

## அமைவிடம்
பெட்டஹலசூர் மாநில தலைநகரான பெங்களூரில் இருந்து 10 கிலோமீட்டர் தொலைவிலும், கெம்பே கவுடா பேருந்து முனையத்ததில் இருந்து 25 கி.மீ தொலைவிலும், பெங்களூரு பன்னாட்டு வானூர்தி நிலையத்திலிருந்து 16 கி.மீ. தொலைவிலும் உள்ளது.

## மக்கள் வகைபாடு
இந்தக் கிராமத்தின் மொத்தப் பரப்பளவு  598.25 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 900 வீடுகள் உள்ளன.  கிராமத்தின் மொத்த மக்கள் தொகையானது 3,573 ஆகும். இதில் பெண்களின் எண்ணிக்கை 1,756 என்றும், ஆண்களின் எண்ணிக்கை 1,817 என்றும் உள்ளது. கல்வியறிவு பெற்றவர்கள் விகிதம் 73.05% ஆகும். இதில் ஆண்களின் எழுத்தறிவு விகிதம் 78.43% என்றும், பெண்களின் எழுத்தறிவு விகிதம் 67.48% என்றும் உள்ளது.

## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
பகுப்பு:Coordinates on Wikidata
பெட்டதாசனபுரம்

**பெட்டதாசனபுரம்** (*Bettadasanapura*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது பெங்களூரு நகர மாவட்டத்தின் பெங்களூரு தெற்கு வட்டத்தில் அமைந்துள்ளது. பெட்டதாசனபுரா என்ற பெயர் மூன்று கன்னட சொற்களின் சேர்கையிலிருந்து உருவானது: பெட்டா என்றால் "மலை", தாசா என்றால் "கடவுளின் அடிமை"  புரா (புரம்) என்றால் "நகரம்" என்பதாகும்.

## அமைவிடம்
இந்த ஊரானது மாநில தலைநகரான பெங்களூரில் இருந்து 17 கிலோமீட்டர் தொலைவில் உள்ளது.

## மக்கள் வகைபாடு
இந்தக் கிராமத்தின் மொத்தப் பரப்பளவு  192.11 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 412 வீடுகள் உள்ளன.  கிராமத்தின் மொத்த மக்கள் தொகையானது 1,777 ஆகும். இதில் பெண்களின் எண்ணிக்கை 860 என்றும், ஆண்களின் எண்ணிக்கை 917 என்றும் உள்ளது. கல்வியறிவு பெற்றவர்கள் விகிதம் 62.41% ஆகும். இதில் ஆண்களின் எழுத்தறிவு விகிதம் 67.94% என்றும், பெண்களின் எழுத்தறிவு விகிதம் 56.51% என்றும் உள்ளது.
## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
திராங்கானு கல்வெட்டு

**திராங்கானு கல்வெட்டு** (ஆங்கிலம்: *Terengganu Inscription Stone*; மலாய்: *Batu Bersurat Terengganu*; சாவி: باتو برسورت ترڠݢانو) என்பது 1899-ஆம் ஆண்டு மலேசியா, திராங்கானு, உலு திராங்கானு மாவட்டம் (*Hulu Terengganu District*), கோலா பேராங் தெர்சாட் ஆற்றின் அருகே கண்டுபிடிக்கப்பட்ட கருங்கல் கல்வெட்டு.

இந்தக் கல்வெட்டு 14-ஆம் நூற்றாண்டு மலாய் எழுத்திலும் (*Classical Malay*); ஜாவி எழுத்திலும் (*Jawi script*) எழுதப்பட்டு உள்ளது.  

அதில் *செரி படுக்கா துவான்* (*Seri Paduka Tuan*) என அழைக்கப்படும் திராங்கானு ஆட்சியாளரால் வெளியிடப்பட்ட பிரகடனம் உள்ளது. அந்த ஆட்சியாளரின் குடிமக்கள் இசுலாம் மதத்தை நீட்டிக்கச் செய்யவும், நிலைநிறுத்தவும் மற்றும் அவர்களின் வழிகாட்டுதலுக்காக 10 அடிப்படை சரியா (*Sharia*) சட்டங்களை பின்பற்றுமாறும் வலியுறுத்தப் படுகிறது.

## பொது

**702 AH** என தேதியிடப்பட்ட இந்தக் கல்வெட்டு (பொ.ஊ. 1303), தென்கிழக்கு ஆசியாவின் மலாய் உலகில் சாவி எழுத்துமுறையில் எழுதப்பட்டதற்கான தொடக்கச் சான்றாக உள்ளது. அத்துடன் இப்பகுதியில் இசுலாம் ஓர் அரசு மதமாக வந்ததற்கான மிகப் பழமையான சான்றுகளில் ஒன்றாகவும் அமைகிறது. 

1899-ஆம் ஆண்டு கோலா பேராங்கில் ஏற்பட்ட திடீர் வெள்ளப்பெருக்கிற்குப் பிறகு, தெர்சாட் ஆற்றின் (*Tersat River*) அருகே, சையித் உசின் பின் குலாம் அல்-போகாரி (*Sayid Husin bin Ghulam al-Bokhari*) என்ற அரபு வணிகராலும்; பெங்கீரான் அனும் எங்கு அப்துல் காதிர் பின் எங்கு பேசார் (*Pengiran Anum Engku Abdul Kadir bin Engku Besar*) எனும் அரச பிரபுவாலும்; திராங்கானு கல்வெட்டு தற்செயலாகக் கண்டுபிடிக்கப்பட்டது. 

அந்தக் கல்வெட்டு அப்போதைய திராங்கானு சுல்தான் சைனல் அபிடின் III (*Zainal Abidin III of Terengganu*) என்பவரிடம் வழங்கப்பட்டது. அதன் பின்னர் அந்தக் கல்வெட்டு புக்கிட் புத்திரி (*Bukit Puteri*) எனும் இளவரசி மலையின் உச்சியில் வைக்கப்பட்டது.

### திராங்கானு மாநில அருங்காட்சியகம்

இந்த திராங்கானு கல்வெட்டு மலாக்கா சுல்தானகத்தின் காலத்தைவிட முந்தையது. இது இப்போது திராங்கானு மாநில அருங்காட்சியகத்தில் (*Terengganu State Museum*) காட்சிக்கு வைக்கப்பட்டுள்ளது. 

## மேற்கோள்கள்

## நூல்கள் பட்டியல்

*
* 
* 
* 
* 

## வெளி இணைப்புகள்

பகுப்பு:கல்வெட்டுகள்‎
பகுப்பு:திராங்கானு
பகுப்பு:மலேசியத் தொன்மவியல்
பகுப்பு:மலேசியாவில் சமயம்‎
யுனைடெட் கிறிசுடியன் மருத்துவமனை, லாகூர்

**ஒருங்கிணைந்த கிறிசுடியன் மருத்துவமனை, லாகூர்** (*United Christian Hospital, Lahore*) என்பது பாக்கித்தானின் லாகூரில் அமைந்துள்ள 250 படுக்கைகள் கொண்ட மருத்துவக் கல்லூரியுடன் இணைந்த மருத்துவமனையாகும். 

## வரலாறு
இம்மருத்துவமனை 1960ஆம் ஆண்டுகளில் நிறுவப்பட்டது. பிரசுபைடிரியன் தேவாலயம் மருத்துவமனை கட்டுவதற்காக நிலத்தை வாங்கியது. மெதடிசிட் தேவாலயம் ஆங்கிலிக்கம் தேவாலயத்தின் உதவியுடன் மருத்துவமனையினைக் கட்டியது.  இது பாக்கித்தான் தேவாலயத்துடன் இணைக்கப்பட்டுள்ளது.

1964ஆம் ஆண்டில், பாக்கித்தானின் முதல் திறந்த இதய அறுவைச் சிகிச்சை இம்மருத்துவமனையில் செய்யப்பட்டது.

## மேற்கோள்கள்

பகுப்பு:மருத்துவமனைகள்
பகுப்பு:பாக்கித்தான்
சீனோமைர்மெக்சு

***சீனோமைர்மெக்சு*** (*Xenomyrmex*) என்பது மிர்மிசினே என்ற துணைக்குடும்பத்தில் உள்ள சிறிய எறும்புகளின் பேரினமாகும். இப்பேரினத்தின் சிற்றினங்கள் புளோரிடா (அமெரிக்கா), மேற்கிந்தியத் தீவுகள் மற்றும் மெக்சிக்கோவில் பனாமா வரை காணப்படுகிறது. இவை வாழும் அல்லது இறந்த தாவரங்களின் பொந்துகளில் கூடு கட்டுகின்றன.}}

## சிற்றினங்கள்
* *சீனோமைர்மெக்சு புளோரிடானசு* எமரி, 1895
* *சீனோமைர்மெக்சு பனாமனாசு* (வீலர், 1922)
* *சீனோமைர்மெக்சு இசுடோலி* போரெல், 1885

## மேற்கோள்கள்

## வெளி இணைப்புகள்
* 

பகுப்பு:கணுக்காலி பேரினங்கள்
பகுப்பு:எறும்புகள்
அனைத்திந்திய வானொலி கண்காணிப்பு பணியகம்

**அனைத்திந்திய வானொலி கண்காணிப்பு பணியகம்** (*All India Radio Monitoring Service* (AIRMS) இந்தியத் தகவல் மற்றும் ஒலி பரப்பு அமைச்சகத்தின் கீழ் செயல்படும் இந்த அமைப்பு, இந்தியாவில் மேற்கொள்ளப்படும் அனைத்து ஒலி & ஒளி பரப்புகளையும், இந்தியாவிற்காக ஒலி பரப்பபடும் பாகிஸ்தான், இலங்கை, வங்காளதேசம், நேபாளம் உள்ளிட்ட அனைத்து தெற்காசியா நாடுகளின்  ஒலி & ஒளி பரப்புகளையும் கண்காணிக்கும் மத்திய அமைப்பாகும். அனைத்திந்திய வானொலி கண்காணிப்பு பணியகத்தின் தலைமையகம் இமாச்சலப் பிரதேசத்தின் சிம்லா நகரத்தில் உள்ளது. இந்தப் பணியகம் ஆராய்ச்சி மற்றும் பகுப்பாய்வு அமைப்பு மற்றும் இராணுவப் புலனாய்வு இயக்குநரகம் ஆகிய புலனாய்வு அமைப்புகளுடன் உளவுத் தகவல்களை பகர்ந்து கொள்ளும்.

## இதனையும் காண்க
* இந்தியப் புலனாய்வு அமைப்புகளின் பட்டியல்
## மேற்கோள்கள்

பகுப்பு:இந்திய அரசு அமைப்புகள்
பகுப்பு:இந்தியப் புலனாய்வு அமைப்புகள்
பகுப்பு:தகவல் மற்றும் ஒளிபரப்பு அமைச்சகம்
கோலா பேராங்

**கோலா பேராங்**; (ஆங்கிலம்: *Kuala Berang*; மலாய்: *Kuala Berang*) என்பது மலேசியா, திராங்கானு மாநிலத்தில், உலு திராங்கானு மாவட்டத்தின் (*Hulu Terengganu District*) தலைநகரம் ஆகும். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 40 கி.மீ. கி.மீ. (25 மைல்) தொலைவில் உள்ளது.

இந்த நகரம் கென்யிர் ஏரியின் (*Lake Kenyir*) நுழைவாயிலாகச் செயல்படுகிறது. அத்துடன் 1899-ஆம் ஆண்டில் இந்த நகருக்கு அருகில்தான் வரலாற்றுப் புகழ் திராங்கானு கல்வெட்டு (*Terengganu Inscription Stone*) கண்டுபிடிக்கப்பட்டது.

திராங்கானு சுல்தானகத்தின் தலைநகரமாக கோலா திராங்கானு அமைவதற்கு முன்னர்; கோலா பெராங் நகரம் தான் திராங்கானு மாநிலத்தின் முதல் தலைநகரமாக இருந்தது.

## பொது

கோலா பேராங் ஒரு காலத்தில் திராங்கானுவில் மிக முக்கியப் பங்களிப்பாளராக இருந்தது. ஏனெனில், மாநிலத்தின் பெரும்பகுதியை இணைக்கும் ஆற்று அமைப்பு அங்கு இருந்தது. மூலம் ஆற்றுப் போக்குவரத்து குறையும் வரையிலும் ஒரே இடைத் தொடர்பு இடமாகவும் இருந்தது.

இந்தப் பகுதிதான் திராங்கானுவின் ஆரம்பகால மனிதக் குடியிருப்பு பகுதி என்று நம்பப்படுகிறது. கென்யிர் ஏரியைச் சுற்றியுள்ள குகைகளில் ஆரம்பகால மனித உபயோகப் பொருட்கள் கண்டுபிடிக்கப்பட்டன. அதன் மூலம் இது நிரூபிக்கப்பட்டுள்ளது. இப்பகுதி கென்யிர் நீர்த் தேக்கத்தில் மூழ்குவதற்கு முன்பு, இப்பகுதியில் வாழ்ந்த ஆரம்பகால மனிதர்களின் தடயங்களை மீட்டு எடுத்து இருக்கின்றனர்.

## போக்குவரத்து

கோலா பேராங் நகரம்,  மலேசிய கூட்டரசு சாலை 106 (*Malaysia Federal Route 106*) மூலம் அஜில்; கோலா திராங்கானு நகரங்களுடன் இணைக்கப்பட்டுள்ளது; மற்றும்  மலேசிய கூட்டரசு சாலை 14 (*Malaysia Federal Route 14*);  மலேசிய கூட்டரசு சாலை 247 (*Malaysia Federal Route 247*) ஆகியவை இந்த நகரில் தொடங்கி கோலா செண்டரிசு நகரில் முடிவடைகிறது.

அங்கு அது  மலேசிய கூட்டரசு சாலை 185 (*Malaysia Federal Route 185*) என மாறுகிறது. பின்னர் அங்கு இருந்து கிளாந்தான், குவா மூசாங்; பகாங், கேமரன் மலை வழியாகச் செல்கிறது. இறுதியாக பேராக், ஈப்போ, சிம்பாங் பூலாய் பகுதியில் முடிவடைகிறது.

இருப்பினும் அஜில் நகரத்தில் கிழக்கு கடற்கரை விரைவுச்சாலை (*East Coast Expressway*) ஒரு பரிமாற்ற சாலையாகவும் அமைகிறது.

## மேற்கோள்கள்

## மேலும் காண்க
* கென்யிர் ஏரி 
* திராங்கானு கல்வெட்டு 
* உலு திராங்கானு மாவட்டம்

## வெளி இணைப்புகள்

* Visit Terengganu 2008 Blog

‎

பகுப்பு:மலேசிய நகரங்கள்‎
பகுப்பு:திராங்கானு மாநில நகரங்கள்
வான்பரப்பு ஆய்வு மையம்

**வான்பரப்பு ஆய்வு மையம்** [Aviation Research Centre (ARC) என்பது இந்தியாவின் பட நுண்ணறிவுப் புலனாய்வு அமைப்பாகும். இது பாதுகாப்பு தலைமை இயக்குனரகத்தின் ஒரு பகுதியாகச் செயல்படுகிறது. இது ஆராய்ச்சி மற்றும் பகுப்பாய்வு அமைப்பால் (R&AW) நடத்தப்படுகிறது. இந்த அமைப்பு துவக்கததில் வெளியுறவு அமைச்சகத்தின் கீழ், நவம்பர் 1962 சீன-இந்தியப் போர் போரை அடுத்து, புலனாய்வுப் பணியகத்தின் விரிவாக்கமாக 7 செப்டம்பர் 1963 அன்று  செயல்படத் தொடங்கியது. இது பின்னர் இந்தியப் பிரதமரின் செயலகத்திற்கு மாற்றப்பட்டது. பிப்ரவரி 1965ல் சிறப்பு எல்லைப்புறப் படை மற்றும் சஷாஸ்த்ர சீமா பல் ஆகியவைகளுடன் வான்பரப்பு ஆய்வு மையம் இணைந்து, அமைச்சரவை செயலகத்தில் செயல்படும் பாதுகாப்பு தலைமை இயக்குனரகத்தின் கீழ் கொண்டு வரப்பட்டுள்ளது.

## செயல்பாடுகள்
வான்வழி கண்காணிப்புக்கான MiG-25RB புகைப்படக் கருவிகள், வான்வழி சமிக்ஞை SIGINT செயல்பாடுகள், புகைப்பட உளவு விமானங்கள் (PHOTINT) எல்லைகளை கண்காணித்தல், பட நுண்ணறிவு (IMINT)[10] ஆகியவை வான்பரப்பு ஆராய்ச்சி மையத்தின் (ARC) முக்கிய செயல்பாடுகளாகும்.

இதன் வான்பரப்பு ஆய்வு மையத்தின் விமானங்களில் அதிநவீன மின்னணு கண்காணிப்பு கருவிகள் மற்றும் மிக உயரத்தில் இருந்து இலக்குகளை படம் எடுக்கும் திறன் கொண்ட  கண்காணிக்கும் புகைப்படக் கருவுகள் பொருத்தப்பட்டுள்ளது. சிறப்பு எல்லைப்புறப் படை வீரர்களை, புது தில்லிக்கு வடக்கே 250 கிலோ மீட்டர் தொலைவில் உள்ள சர்சாவா என்ற படைத்தளத்திற்கு கொண்டு செல்லும் பொறுப்பை, இந்திய வான்படையுடன் இணைந்து  இந்த அமைப்பு ஏற்றுள்ளது.  

## கார்கில் போர்
1999 கார்கில் போரின் போது, வான்பரப்பு ஆய்வு மையம், பாகிஸ்தானிய ஊடுவருவல்களை கண்காணிக்கவும், தடுத்து நிறுத்தவும், தாக்குதல்கள் மேற்கொள்ளவும் இந்திய இராணுவத்திற்கு உதவியது.  
## இதனையும் காண்க
* இந்தியப் புலனாய்வு அமைப்புகளின் பட்டியல்

## மேற்கோள்கள்

## வெளி இணைப்புகள்

* Official website of The Indian Air Force
* Indian Air Force on bharat-rakshak.com
* ARC's early days

பகுப்பு:இந்தியப் புலனாய்வு அமைப்புகள்
மின்னணுவியல் மற்றும் தொழில்நுட்பப் பணியகம்

**மின்னணுவியல் மற்றும் தொழில்நுட்பப் பணியகம்** (Electronics and Technical Services) என்பது இந்தியாவின் வெளிப்புற உளவுத்துறை நிறுவனமான ஆராய்ச்சி மற்றும் பகுப்பாய்வு அமைப்பின் (R&AW) கீழ் செயல்படும் மின்னணு நுண்ணறிவு தொழில்நுட்ப உளவுப் பிரிவாகும்.  இந்த அமைப்பு 1980களில் துவக்கப்பட்டது. 
## இதனையும் காண்க
* இந்தியப் புலனாய்வு அமைப்புகளின் பட்டியல்
## மேற்கோள்கள்

பகுப்பு:இந்தியப் புலனாய்வு அமைப்புகள்
ஜெர்த்தே

**ஜெர்த்தே** அல்லது **செர்த்தே**; (ஆங்கிலம்: *Jerteh*; அல்லது *Jertih* மலாய்: *Bandar Jerteh*) என்பது மலேசியா, திராங்கானு மாநிலத்தில், பெசுட் மாவட்டத்தில் (*Besut District*) உள்ள நகரம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 90 கி.மீ. கி.மீ.; கோலா பெசுட் நகரில் இருந்து 15 கி.மீ. தொலைவில் உள்ளது. 

இந்த நகரம் கிளாந்தான் மாநில எல்லைக்கு அருகில் உள்ளது. கம்போங் லாவில் (*Kampong La*) அமைந்துள்ள உலு பெசுட் (*Hulu Besut*) மற்றும் ஆயர் பனாஸ் லா (*Air Panas La*) ஆகிய சுற்றுலா இடங்களில் இருந்து சுமார் 21 கி.மீ. தொலைவில் உள்ள தெம்பாக்கா அருவிக்கு (*Lata Tembakah*) செல்ல விரும்பும் சுற்றுலாப் பயணிகளுக்கு இந்த ஜெர்த்தே நகரம் ஒரு நிறுத்துமிடமாக மாறியுள்ளது.

## பொது

பெசுட் மாவட்டத்தின் தலைநகரம் கம்போங் ராஜா நகரம் (*Kampung Raja*), . இருப்பினும் பெசுட் மாவட்டத்தின் ஜெர்த்தே நகரம், கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது. 

ஜெர்த்தே நகரத்திற்கு அருகில் உள்ள மற்றொரு முக்கிய நகரம் மீன்பிடித் துறைமுகமான கோலா பெசுட் (*Kuala Besut*). தவிர சாபி (*Jabi*), அப்பால் (*Apal*), பாசிர் அகார் (*Pasir Akar*) மற்றும் தெம்பிலா (*Tembila*) போன்ற பிற சிறிய நகரங்களும் கிராமங்களும் இந்த ஜெர்த்தே நகரத்திற்கு அருகில் உள்ளன.

ஜெர்த்தே நகரத்திற்கு கிழக்கில் தென் சீனக்கடல்; வடக்கிலும் மேற்கிலும் கிளாந்தான் மாநிலம் எல்லைகளாக உள்ளன. இந்த நகரம்ம் திராங்கானு மாநிலத்தின் வடக்கு நுழைவாயிலாகவும் அமைகின்றது. 

### திராங்கானு மலாய் மொழி

ஜெர்த்தே நகரத்தில் உள்ள பெரும்பாலான மலாய்க்காரர்கள், திராங்கானிய அடையாளத்தை விட (*Terengganuan identity*) கிளந்தானிய அடையாளத்துடன் (*Kelantanese identity*) தங்களை அடையாளப்படுத்திக் கொள்கிறார்கள். திராங்கானு மலாய் மொழிக்குப் (*Terengganu Malay*) பதிலாக அவர்கள் கிளாந்தான்-பட்டாணி மலாய் மொழியை (*Kelantanese Malay*) பேச முனைகிறார்கள்.

ஜெர்த்தே நகரத்தில் வாழும் சீன மக்களைப் பொறுத்த வரையில், இவர்கள் ஜெர்த்தே நகருக்கு அருகில்தான் அதிக அளவில் வாழ்கின்றனர். நகர்ப்புறத்தை மையமாகக் கொண்டுள்ளனர்.

## மேற்கோள்கள்

## மேலும் காண்க
* பெசுட் மாவட்டம் 

## வெளி இணைப்புகள்
* Visit Terengganu 2008 Blog

பகுப்பு:மலேசிய நகரங்கள்‎
பகுப்பு:திராங்கானு
பகுப்பு:திராங்கானு மாநில நகரங்கள்‎
ஒருங்கொளி டாப்பிளர் விரைவளவி

**ஒருங்கொளி டாப்பிளர் விரைவளவி**  என்பது விரைவை. அளக்க  ஒருங்கொளிக் கற்றையின் டாப்பிளர் பெயர்ச்சியை பயன்படுத்தும் நுட்பமாகும்.  இக்கருவியின் விரைவு அளவீடு தனிமுதலானதும் முன் அளவீடு செய்யவேண்டாத முறையுமாகும்.
thumb|230x230px| வளிமத் தொழில்நுட்ப ஆய்வகத்தில் உள்ள ஒருங்கொளி டாப்பிளர் விறைவளவி, ( போழ்னான் தொழில்நுட்பப் பல்கலைக்கழகம்).

## மேற்கோள்கள்

பகுப்பு:அளவை
பகுப்பு:ஒருங்கொளி
கரேபரா சிலோனென்சிசு

பகுப்பு:இலங்கை விலங்குகள்
**கரேபரா சிலோனென்சிசு** (*Carebara ceylonensis*) என்பது பார்மிசினே என்ற துணைக்குடும்பத்தில் உள்ள எறும்பு சிற்றினமாகும் . இது இலங்கையில் மட்டுமே காணப்படுகிறது.

## மேற்கோள்கள்


## வெளி இணைப்புகள்

* 
*  at *[http://www.antwiki.org/wiki/Main_Page antwiki.org]*
மென்மையான தரையிறக்கம்

thumb| மென்மையாகத் தரையிறங்கும் விண்ணோடம்
[thumb|A [விண்வெளி எக்சு| விண்வெளி எக்சு ஃபால்கன் உளவுகலத்தில் முதன்முறை இறங்கல்]]
[thumb | ஒரு [விண்வெளி எக்சு|விண்வெளி எக்சு குழுக்கலப் பெட்டகம் நிரில் இறங்கல் ]]

**மென்தரையிறக்கம்** *(soft landing)*என்பது வானூர்தியோ ஏவூர்தியோ கலத்துக்கும் அதிலமையும் ஏற்புச் சுமைகளுக்கும் சிதைவின்றித் த்ஹரையிறங்குதலாகும். மென் தரையிறக்கத்தில் சராசரி குத்துநிலை விரைவு நொடிக்கு 2மீட்டருக்கும் குறைவாக இருக்கவேண்டும்.

மென்தரையிறக்கத்தைப் பின்வருமாறு நிகழ்த்தலாம்

* வான்குடை வளிமன்டலம் உள்ள கோளில் நீர்ப்பகுதியில்(கடலில்) இறங்க பயன்படுகிறது.
* வளிமண்டலமில்லாத நிலா போன்ற துணைக்கோலிலும் கோளிலும் இரங்க குத்துநிலை ஒடுக்க ஏவூர்திகள் பயன்படுகின்றன. பயன்படுத்தி.
* கிடைநிலைத் தரையிறங்கல்வழியாகவும் வானூர்திகளும்  விண்ணோடங்களும் கிடைநிலையில் மென்மையாக தரையில் இறங்குகின்றன..

## மேற்கோள்கள்

பகுப்பு:விண்வெளிப் பயணங்கள்
சந்திரயான் திட்டம்

**சந்திரயான் திட்டம்** (*Chandrayaan programme*) அல்லது **இந்திய நிலாத் தேட்டத் திட்டம்** (*Indian Lunar Exploration Programme*) என்பது இந்திய விண்வெளி ஆய்வு மையம் (இசுரோ) மேற்கொண்டுவரும்  விண்வெளித் திட்டமாகும். இத்திட்டத்தில் நிலா வட்டணைக்கலம்,  மோதல் கலம், மென்தரையிறங்கி, நிலா ஊர்கலம்(ஊர்தி) ஆகியன அடங்கும்.

## திட்ட அமைப்பு
சந்திரயான் என்ற இந்திய நிலா ஆய்வுத் திட்டம் பல பணிகளைக் கொண்ட திட்டமாகும். 2019 செப்டம்பர் நிலவரப்படி, இசுரோவின் பிஎஸ்எல்வி ஏவூர்தியைப் பயன்படுத்தி, ஒரு மொத்துகல ஆய்வுக் கருவியுடன் ஒரு சுற்றுக்கலமும் நிலாவுக்கு அனுப்பப்பட்டது. சுற்றுக்கலம், மென்தரையிறங்கி, நிலா ஊர்தி ஆகியவற்றைக் கொண்ட இரண்டாவது விண்கலம் 2019 சூலை 22 அன்று எல்.வி.எம்-3 ஏவூர்தியைப் பயன்படுத்தி ஏவப்பட்டது. விக்ரம் சாராபாய் விண்வெளி மையத்தின் இயக்குநர் எசு. சோமநாத், சந்திரயான் திட்டத்தில் சந்திரயான்-3 மற்றும் பல தொடர் பணிகள் இருக்கும் என்று கூறினார். சந்திரயான்-3 பணி 2023 சூலை 14 இல் எல்விஎம்-3 ஐப் பயன்படுத்தி ஏவப்பட்டது, இது 2023 ஆகத்து மாதத்தில் அது நிலவின் மேற்பரப்பை அடையும் என எதிர்பார்க்கப்படுகிறது.

## கட்டம்-1
காண்க, சந்திரயான்-1

## கட்டம்-2
காண்க, சந்திரயான்-2

## கட்டம்-3
காண்க, சந்திரயான்-3

## மேற்கோள்கள்

பகுப்பு:விண்வெளிப் பயணம்
பகுப்பு:நிலாவுக்கான பயணத் திட்டங்கள்
பகுப்பு:இந்திய விண்வெளித் திட்டங்கள்
சின்ச்போக்லி சட்டமன்றத் தொகுதி

**சின்ச்போக்லி சட்டமன்றத் தொகுதி,** (*Chinchpokli Assembly constituency*) இந்தியா நாட்டின் மேற்கு திசை மாநிலமான மகாராட்டிரா மாநிலத்தின் 288 சட்டமன்றத் தொகுதிகளில் ஒரு தொகுதியாகும். சின்ச்போக்லி தெற்கு மும்பை மக்களவைத் தொகுதியின் ஒரு பகுதியாகவும் இருந்தது. 2008 ஆம் ஆண்டு பைகுல்லா சட்டமன்றத் தொகுதி உருவாகும் வரை 2004 ஆம் ஆண்டு தேர்தல் வரை சின்ச்போக்லி மும்பை மக்களவைத் தொகுதியின் கீழ் இருந்தது.

## சட்டமன்ற உறுப்பினர்கள்
* 1978: கவிசுகர் சுகாசு துலாசி, சுயேச்சை
* 1980: சேக் சமிம் அகமது, இந்திய தேசிய காங்கிரசு
* 1985: பி.டி.சூட், இந்திய தேசிய காங்கிரசு
* 1990: பி.டி.சூட், இந்திய தேசிய காங்கிரசு
* 1995: பயாசு அகமது, சனதா தளம்
* 1999: மது சவான், இந்திய தேசிய காங்கிரசு
* 2004: அருண் கவ்லி, அகில் பாரதிய சேனா

## மேலும் பார்க்கவும்
* சின்ச்போக்லி
* தெற்கு மும்பை
* மகாராஷ்டிரா சட்டப் பேரவையின் தொகுதிகளின் பட்டியல்

## மேற்கோள்கள்


பகுப்பு:மும்பை மாவட்டம்
பகுப்பு:மும்பை
சன்னசந்திரா

**சன்னசந்திரா** (Channasandra) என்பது பெங்களூர் நகரின் கிழக்குப் பகுதியில், கடுகோடி நாகோண்டள்ளி, திருமலா செட்டி அள்ளி ஆகியவற்றை சுற்றுப்புறங்களாக கொண்ட ஒரு சிற்றூர் ஆகும். இந்த சிற்றூர் பெங்களூர் நகரம் மற்றும் பெங்களூர் புறநகரத்திற்கு இடையில் அமைந்துள்ளது. இந்த ஊரானது நந்தி மலையிலிருந்து பாயும் தென்பெண்ணை ஆறு பாயும் ஏரியால் புறநகரில் இருந்து பிரிக்கப்பட்டுள்ளது. இது மகாதேவபுரா (சட்டமன்றத் தொகுதி)க்கு உட்பட்டது. மேலும் இது ஏராளமான புலம்பெயர்ந்தோருடன் அதிக மக்கள்தொகை கொண்ட பகுதியாக உள்ளது.

சன்னசந்திராவில் உள்ள மக்களில் பெரும்பான்மையானயானவர்கள் சிவபெருமானை முழுமுதற் கடவுளாக வணங்கும் பசவரையும் (அனுபவ மண்டபத்தை நிறுவியவர்),  கெம்பெ கவுடா (பெங்களூரை உருவாக்கியவர்) ஆகியோரை பின்பற்றுகிறவர்களாவர். வீரசைவ லிங்கத்து சமூகத்தினர் இப்பகுதியில் மிகுதியான எண்ணிக்கையில் உள்ளனர். அவர்களுக்கு அடுத்து  ஒக்கலிகா (கௌடா) மற்றும் சத்திரிய சமூகத்தவர்கள் உள்ளனர். சவரம்மா, கத்தீரம்மா எனப்படும் பார்வதி அவதாரங்களையும், பசவா என்று அழைக்கபடும் சிவபெருமானின் நந்தியை கிராம மக்கள் போற்றி வழிபடுகின்றனர்.

பசவர் மற்றும் கிட்டூர் அரசி சென்னம்மாவின் சீடர்களின் நினைவாக இந்த கிராமத்திற்கு பெயரிடப்பட்டது. 1857 இல் நடந்த சுதந்திரப் போரின் போது, ஆங்கிலேயர்கள் சன்னசந்திராவை ஒயிட்ஃபீல்டில் புறக்காவல் நிலையம் அமைத்து கட்டுப்படுத்தினர். 1886 இக்குப் பிறகு, கோலார் தங்கச் சுரங்கத்தின் அதிகாரிகள் ஒயிட்ஃபீல்டில் தங்கி இருந்து பயணம் செய்தனர்.

1857 இல் நடந்த விடுதலைப் போரிலிருந்து மூன்று தசாப்தங்களுக்கும் மேலாக காலனிய ஆட்சியாளர்களுக்கு எதிராக துணிச்சலுடன் போராடிய சென்னம்மாவின் பங்களிப்பிற்காக அவர் உள்ளூர் மக்களால் மிகவும் பாராட்டப்படுகிறார். ஆனால், அவளுடைய தியாகம் இன்றைய தலைமுறையினருக்கு அவ்வளவாகத் தெரியாது. இக்காலத்தில், சன்னசந்திரா என்ற பெயர் சென்னம்மாவைக் கௌரவிக்கும் விதமாக  சென்னசந்திரா என மாற்றம், செய்யப்பட்டுள்ளது.

## அமைவிடம்
இந்த ஊரானது மாநில தலைநகரான பெங்களூரில் இருந்து 10 கிலோமீட்டர் தொலைவில் உள்ளது. சன்னசந்திரா ஒயிட்பீல்ட் தொடருந்து நிலையத்திலிருந்து, 1.3 கி.மீ. தொலைவிலும், ஐடிபிஎல்லில் இருந்து 2.5 கி.மீ. தொலைவிலும் அமைந்துள்ளது. நெக்சஸ் வணிக வளாகமானது இப்பகுதிலிருந்து வெறும் இரண்டு கி.மீ. தொலைவில் உள்ளது.

## மக்கள் வகைபாடு
இந்தக் கிராமத்தின் மொத்தப் பரப்பளவு  598.25 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 900 வீடுகள் உள்ளன.  கிராமத்தின் மொத்த மக்கள் தொகையானது 3,573 ஆகும். இதில் பெண்களின் எண்ணிக்கை 1,756 என்றும், ஆண்களின் எண்ணிக்கை 1,817 என்றும் உள்ளது. கல்வியறிவு பெற்றவர்கள் விகிதம் 73.05% ஆகும். இதில் ஆண்களின் எழுத்தறிவு விகிதம் 78.43% என்றும், பெண்களின் எழுத்தறிவு விகிதம் 67.48% என்றும் உள்ளது.

## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
யூசுப் லோதி

**யூசுப் லோதி** (1938-1996)  பாக்கித்தான் நாட்டைச் சேர்ந்த ஒரு பத்திரிகை  ஆசிரியர், கேலிச்சித்திர ஓவியர் மற்றும் எழுத்தாளர் ஆவார். 

1969 ஆம் ஆண்டில் *பெசாவர் டைம்சு இதழில்* உதவி ஆசிரியராகப் பணியில் சேர்ந்து  தனது தலையங்கப் பணியைத் தொடங்கினார்.

பின்னர் இறப்பதற்கு முன் லோதி *டெய்லி  இசுடார்*,  *பிராண்டியர் போசுட்டு* மற்றும் டான் மீடியா குழுமத்தின் "எரால்டு" இதழ் உட்பட பல நன்கு அறியப்பட்ட பாக்கித்தானிய செய்தித்தாள்களில் பணியாற்றினார்.

## மேற்கோள்கள்

பகுப்பு:1938 பிறப்புகள்
பகுப்பு:பஷ்தூன் மக்கள்
பகுப்பு:பாக்கித்தானிய எழுத்தாளர்கள்
பகுப்பு:1996 இறப்புகள்
சிக்கஜால

**சிக்கஜால** (*Chikkajala*) என்பது இந்தியாவின் கர்நாடகத்தின் பெங்களூர் நகர்ப்புற மாவட்டத்தில் உள்ள ஒரு சிற்றூர் ஆகும். 

## வரலாறு
இந்த சிற்றூரில் சிக்கஜால கோட்டை என்று அழைக்கப்படும் பழமையான கோட்டையின் இடிபாடுகள் உள்ளன. கோட்டைக்கு அருகில் கோயில் இடிபாடுகளும் உள்ளன.  போசள மன்னன், விட்டுணுவர்தனன் (1108-1152) இந்த சிற்றூரில் உள்ள பழமையான சென்னராய (சென்னகேசவர்) கோயிலைக் கட்டினான். 

## மக்கள்தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின்படி, சிக்கஜாலவின் மக்கள் தொகை 6,154 ஆகும். ஊரின்  மொத்த பரப்பளவு 2.52 கிமீ 2 ஆகும். மக்கள் தொகையில் ஆண்கள் மற்றும் பெண்கள் முறையே 55.72 விழுக்காடு மற்றும் 44.28 விழுக்காடு உள்ளனர். மக்களின் எழுத்தறிவு விகிதம் 76.97 விழுக்காடாக இருந்தது. இந்தியாவில் இட ஒதுக்கீடு முறையின் கீழ் பட்டியல் சாதிகள் மற்றும் பழங்குடியினர் என வகைப்படுத்தப்பட்ட மக்கள் இந்த சிற்றூரில் முறையே 25.33 விழுக்காடு மற்றும் 3.67 விழுக்காடு உள்ளனர்.  

## காட்சியகம்
thumb| சிக்கஜால
thumb| சிக்கஜால

## மேற்கோள்கள்

பகுப்பு:பெங்களூர் நகர மாவட்டத்தில் உள்ள கிராமங்கள்
பகுப்பு:Coordinates on Wikidata
கூட்டு கணினி குற்றச் செயலகம்

**கூட்டு கணினி குற்றச் செயலகம்** (*Joint Cipher Bureau*) இந்தியப் பாதுகாப்புப் படைகள் கூட்டாக இணைந்து, இந்திய இராணுவத்திற்கு எதிரான கணினி குற்றங்களை எதிர்கொள்ளும் அமைப்பாகும். கூட்டு கணினி குற்றச் செயலகத்துடன் இந்திய உளவுத்துறை மற்றும் ஆராய்ச்சி மற்றும் பகுப்பாய்வு அமைப்புகள் நெருக்கமாக இணைந்து செயல்படுகிறது. 

மேலும் பிற இராணுவ சேவை அமைப்புகளுக்கு ஒருங்கிணைப்பு மற்றும் வழிகாட்டுதலை வழங்குகிறது. இதன் தந்திரோபாய நுண்ணறிவை வழங்கும் பெரும்பாலான கருவிகள் உருசியாவைச் சேர்ந்தவை ஆகும். இதில் சிறப்பு திசை கண்டறிதல் மற்றும் கண்காணிப்பு உபகரணங்கள் அடங்கும்.

இவ்வமைப்பின் முதன்மையான பணி இரகசிய வார்த்தைகளை உருவாக்குவதும்,சமிக்கை நுண்ணறிவு,  சங்கேத வார்த்தைகளை படித்தறிவதும் ஆகும். இதன் நடவடிக்கைகளை இராணுவப் பாதுகாப்பு புலனாய்வு முகமை மற்றும் இராணுவப் புலனாய்வு இயக்குநரகத்துடன் ஒருங்கிணைந்து செயல்படுகிறது. இந்த அமைப்பின் அதிகாரிகள் பெரும்பாலும் இந்திய இராணுவத்தின் பொறியாளர் சேவைப் பிரிவைப் சேர்ந்தவர்கள் ஆவார்.

## அதிகார அமைப்பு
இதன் அதிகாரிகளை இரண்டு குழுக்களாகப் பிரிப்பர். 

### குழு '''ஏ'''

# இயக்குநர் 
# இணை இயக்குநர்
# துணை இயக்குநர்
# முதுநிலை சிஸ்டம் பாதுகாப்பு அதிகாரி-I
# முதுநிலை சிஸ்டம் பாதுகாப்பு அதிகாரி-II

### குழு '''பி'''

# சிஸ்டம் பாதுகாப்பு அதிகாரி
# முதுநிலை தொழில்நுட்ப உதவியாளர் 
# தொழில்நுட்ப உதவியாளர்  
# கணினி நிரலாக்கர்
# இளநிலை கணினி நிரலாக்கர் 
# தரவு பகுப்பாய்வு உதவியாளர்
## இதனையும் காண்க
* இந்தியப் புலனாய்வு அமைப்புகளின் பட்டியல்

## மேற்கோள்கள்


பகுப்பு:இந்தியப் புலனாய்வு அமைப்புகள்
பகுப்பு:இந்திய படைத்துறை
தொம்மசந்திரம், பெங்களூர் நகர மாவட்டம்

**தொம்மசந்திரம்** (*Dommasandra*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். தொமசந்திரா சிற்றூரானது பெங்களூர் நகர மாவட்டம் மற்றும் ஆனேக்கல் வட்டத்திற்கு உட்பட்டது. இது கர்நாடகத்தின் பெங்களூர் நகர மாவட்டத்தில் உள்ள ஆனேகல் வட்டத்தில் அமைந்துள்ளது.

## மக்கள்தொகையியல்
2015 ஆம் ஆண்டு இந்திய மக்கள் தொகை கணக்கெடுப்பின்படி, தொம்மசந்திராவில் 10000 மக்கள் வசிக்கின்றனர். இவர்களில் 5000 பேர் ஆண்கள் மற்றும் 5000 பெண்கள்  உள்ளனர்.  ஒவ்வொரு ஆண்டும் மார்ச் மாதத்தில்  மிகவும் பிரபலமான கிராம விழா நடக்கிறது. இது 100 ஆண்டுகளுக்கும் மேலாக கொண்டாடப்படுகிறது. ஒவ்வொரு திங்கட்கிழமையும் இங்கு வாரசந்தை கூடுகிறது. சந்தையில் ஒவ்வொரு விவசாயியும் வந்து அறுவடை செய்த பயிர்களை விற்கலாம். சந்தையில் புதிய காய்கறிகள் மற்றும் பழங்களை வாங்க சுற்றுப்புறப் பகுதி மக்கள் வருகிறார்கள். ஓக்ரிட்ஜ் பன்னாட்டுப் பள்ளி, இன்வென்ச்சர் அகாடமி, கிரீன்வுட் ஹை, டிஐஎஸ்பி மற்றும் சிபிஎஸ்இ பள்ளிகள் ஸ்மிருதி அகாடமி, சாந்தீபனி அகாடமி போன்ற பல சர்வதேச பள்ளிகள் அருகாமையில் உள்ளன. ஈரோ கிட்ஸ், போடர் ஜம்போ கிட்ஸ், லிட்டில் இலே போன்ற பாலர் பள்ளிகளும் இந்த இடத்தில் குழந்தைகளுக்காக இயங்குகின்றன. இந்த இடத்தில் கே.எம்.எப் பால் பால் பண்ணை உள்ளது. பல கோவில்களும் உள்ளன. இந்தக் கிராமத்தில் தருண் டெக்ஸ்டைல்ஸ், பவன் சில்க்ஸ், வரலட்சுமி டெக்ஸ்டைல்ஸ், மானுவேலா பாய் நெசவு போன்ற பல தொழில்கள் உள்ளன.

## மேற்கோள்கள்

## வெளி இணைப்புகள்

பகுப்பு:பெங்களூர் நகர மாவட்டத்தில் உள்ள கிராமங்கள்
பகுப்பு:Coordinates on Wikidata